آوروپا بیرلیگیندن ویزا پول‌لاری آرتیریلدی
آوروپا بیرلیگی عضوو اؤلکه‌لر، ویزا مراجعت امک حاق‌لارینی 80 آورویا یوکسلته‌جک.
آوروپا پارلامنتوسو، آوروپا بیرلیگی ویزا قوراللارینین گونجللنمسینه موناسیبتین آوروپا بیرلیگی شوراسی ایله آپاریلان موذاکیره‌لرده راضی‌لیق الده اولوندوغونو آچیقلاییب.
بونا گؤره، آوروپا بیرلیگی‌نین 100ون اوستونده اؤلکه وطنداش‌لارینا تطبیق ائتمکده اولدوغو سیاحت ویزاسی امک حاق‌لاریندا دییشیک‌لیک ائدیله‌جک.
بو چرچیوه‌ده آوروپا بیرلیگی اؤلکه‌لرینه ویزا ایستک‌لرینده آلینان 60 آورو، 80 آورویا چیخاریلا‌جاق.
سؤز قونوسو پول، اؤیرنجی‌لردن، تدقیقاتچی‌لاردان و 12 یاشین آلتین‌داکی اوشاق‌لاردان آلینمایا‌جاق.
صنعتکارلار، پروفسیونل ایدمانچی‌لار و تئز-تئز سیاحت ائدن‌لر اوچون چوخ‌لو گیریش ویزا‌لاری ایمکانی تامین اولونا‌جاق.
ویزا مراجعت‌لری سیاحت‌دن 6 آی اوّله قدر ائدیله‌جک.
آنلاشمانین یاسا‌لاشماسی اوچون، آوروپا پارلامنتی و آوروپا بیرلیگی شوراسی‌نین رسمی راضی‌لیغی لازیم‌دیر.
